OBAVIJEST RODITELJIMA/SKRBNICIMA UČENIKA OD 1. DO 4. RAZREDA U VEZI MOGUĆNOSTI ORGANIZACIJE NASTAVE OD 11. SVIBNJA

Poštovani roditelji/skrbnici učenika od 1. do 4. razreda!

Kao što ste već mogli čuti u medijima, od 11. svibnja 2020. trebale bi se ponovno otvoriti sve škole za učenike od 1. do 4. razreda. Moramo naglasiti da se ovdje radi samo o **IZNIMNIM SITUACIJAMA** i da **neće sva djeca moći doći u školu**.

**Epidemiološka situacija i preporuke još NE DOZVOLJAVAJU da nastava počinje normalno za sve učenike.** I dalje su na snazi stroge mjere u sprječavanju širenja virusa, zaštite i što je moguće manjeg socijalnog kontakta, odnosno ostanka kod kuće. Nastava će se stoga organizirati **samo u iznimnim slučajevima za djecu KOJA MORAJU ISPUNJAVATI SVE UVIJETE prema preporukama Hrvatskog zavoda za javno zdravstvo, a to su:**

*1. Oba roditelja djeteta su zaposlena i nemaju mogućnost drugačijeg zbrinjavanja djeteta u vrijeme dok su na poslu.*

*2. Dijete nema kroničnih bolesti (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja).*

*3. Niti jedan od ukućana s kojima dijete boravi ili osobe s kojima je dijete u svakodnevnom kontaktu nemaju kroničnih bolesti (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja).*

*4. Niti jedan od ukućana s kojima dijete boravi ili osobe s kojima je dijete u svakodnevnom kontaktu nisu u samoizolaciji ili karanteni i nisu u povećanom riziku zaraze virusom Covid-19.*

*5. Dijete nema povišenu tjelesnu temperaturu, respiratorne simptome poput kašlja i kratkog daha ili druge simptome bolesti poput gripe ili prehlade.*

*6. Roditelji/skrbnici i djeca upoznati su sa svim mjerama HZJZ-a.*

U slučaju da dijete ispunjava sve gore navedene uvjete i roditelji žele da dolazi na nastavu u školu, oba roditelja **MORAJU POTPISATI PISANU IZJAVU** u kojoj pod punom materijalnom i krivičnom odgovornošću jamče da su ispunjeni svi gore navedeni uvjeti da bi dijete moglo pohađati nastavu te da će se ono u školi pridržavati svih propisanih epidemioloških mjera koje se odnose na boravak djeteta u školi. Ovdje se radi o zaštiti djece, učitelja, djelatnika škole, ali i roditelja i svih ostalih s kojima su djeca u kontaktu i koji bi mogli biti ugroženi ako bi došlo do zaraze.

**Nastava za većinu djece koja ostaju kod kuće i dalje će se odvijati putem komunikacijskih kanala koje su uspostavile njihove učiteljice i učitelji, odnosno virtualno**. Ukoliko ne bude djece koja će pohađati nastavu u školi, nastava će se i dalje odvijati samo virtualno za sve.

**Pažljivo pročitajte i proučite Upute i Preporuke koje se nalaze u privitku ili  na poveznicama:**

<https://skolazazivot.hr/preporuke-za-organizaciju-rada-u-razrednoj-nastavi-i-upute-za-vrednovanje-i-ocjenjivanje-u-mjesovitom-modelu-nastave/>

<https://www.hzjz.hr/wp-content/uploads/2020/03/Upute-vrtici-i-skole-29-4-2020-finalno.pdf>

Danas će razredne učiteljice od 1. do 4. razreda poslati svim roditeljima/skrbnicima obavijest o očitovanju i molimo Va da do **utorka (5. svibnja)- do 12 sati** javite svojim razrednim učiteljicama hoće li Vaše dijete doći u školu kako bismo mogli obaviti sve pripreme za početak nastave. Izjava će biti uskoro dostupna na službenoj mrežnoj stranici škole. Potpisana izjava se ne može povući i vrijedi dva tjedna.

Za eventualne nejasnoće ili sve daljnje informacije oko organizacije nastave u školi i potpisivanja izjava možete nas kontaktirati na broj 021/798-120 ili na službenoj e-mail adresi ured@os-iduknovic-marina.skole.hr . Sukladno uputama  pratite i dalje mrežnu stranicu naše škole.

Dragi roditelji/skrbnici, još jednom vam zahvaljujem na razumijevanju i trudu koje ulažete u ovim zahtjevnim i izazovnim vremenima. Također, činjenica da ste prepoznali napore učitelja vaše djece koji s obzirom na okolnosti svojim entuzijazmom pokušavaju ovakvu nastavu učiniti što zanimljivijom i uspješnijom čini nas izuzetno ponosnim.

Vama i vašim obiteljima želim obilje Božjeg blagoslova, mira i zdravlja!

Zamjenik ravnatelja

Joško Ćudina dipl. teolog